Radviliškio rajono savivaldybės 
bendrojo ugdymo mokyklų tinklo pertvarkos 2026–2030 metų 
bendrojo plano 
 priedas



 SKYRIUS


.	Radviliškio rajono savivaldybės (toliau – Savivaldybė) bendrojo ugdymo mokyklų mokytojų kvalifikacijų atnaujinimo ir įdarbinimo planas (toliau – Planas) parengtas vadovaujantis Lietuvos Respublikos švietimo įstatymo 48 straipsniu, Mokyklų, vykdančių formaliojo švietimo programas, tinklo kūrimo taisyklių, patvirtintų Lietuvos Respublikos Vyriausybės 2011 m. birželio 29 d. nutarimu Nr. 768 „Dėl Mokyklų, vykdančių formaliojo švietimo programas, tinklo kūrimo taisyklių patvirtinimo“ 35.2 papunkčiu, Mokytojų priėmimo ir atleidimo iš darbo tvarkos aprašu, patvirtintu Lietuvos Respublikos švietimo, mokslo ir sporto ministro 2011 m. rugsėjo 15 d. įsakymu Nr. V-1680 „Dėl Mokytojų priėmimo ir atleidimo iš darbo tvarkos aprašo patvirtinimo“.
.	Mokyklos vadovas mokytojus priima ir atleidžia Lietuvos Respublikos švietimo, mokslo ir sporto ministro nustatyta tvarka. Mokytojas priimamas dirbti atrankos būdu (pokalbis).
.	Mokyklos, organizuodamos mokytojų priėmimą į darbą, privalo užtikrinti viešumą. Informacija apie laisvą mokytojo pareigybę suvedama Švietimo valdymo informacinėje sistemoje ir skelbiama mokyklos interneto svetainėje bei Užimtumo tarnybos interneto svetainėje. 

 SKYRIUS


.	Siekiant numatyti mokytojų kvalifikacijų atnaujinimo ir įdarbinimo galimybes, buvo surinkti duomenys apie Savivaldybės bendrojo ugdymo mokyklose dirbančius mokytojus ir atlikta šių duomenų analizė:
.	2025–2026 m. m. Savivaldybės bendrojo ugdymo mokyklose pagrindinėje darbovietėje dirbo 328 mokytojai. Nuo 2021 m. Savivaldybės bendrojo ugdymo mokyklose pagrindinėje darbovietėje dirbančių mokytojų skaičius sumažėjo 37 mokytojais, t. y. 10,1 proc.;
.	2025–2026 m. m. vienai sąlyginei mokytojo pareigybei tenkančių mokinių skaičius bendrojo ugdymo mokyklose buvo 9,9 mokinio (šalyje – 10,6);
.	Mokytojų kvalifikacija – vienas svarbiausių ugdymo kokybės veiksnių. 2025–2026 m. m. Savivaldybės bendrojo ugdymo mokyklose dirbo daug aukščiausias kvalifikacines kategorijas įgijusių mokytojų: 48 proc. mokytojų metodininkų (šalyje – 32 proc.) ir 7 proc. mokytojų ekspertų (šalyje – 3 proc.). Savivaldybės mokytojų metodininkų ir ekspertų dalis buvo 20 procentinių punktų didesnė nei šalies;
.	2025–2026 m. m. Savivaldybės bendrojo ugdymo mokyklose dirbo 84,8 proc. pedagogų, kurių pedagoginio darbo stažas yra 15 ir daugiau metų. Šis rodiklis per ketverius metus sumažėjo 3,1 procentinio punkto. Mokytojai, kurių darbo stažas yra iki 4 metų, 2025–2026 m. m. sudarė 6,7 proc. Šis rodiklis per ketverius metus padidėjo 1,8 procentinio punkto, kadangi kasmet nežymiai daugėjo naujai pradėjusių dirbti mokytojų; 
.	2025–2026 m. m. Savivaldybės bendrojo ugdymo mokyklose jaunesnių nei 50 metų bei 50 metų ir vyresnio amžiaus mokytojų skaičiaus santykis – 0,37 (šalyje – 0,62). 2021–2022 m. m. buvo 0,45 (šalyje – 0,67). Per pastaruosius 4 metus 50 metų ir vyresnio amžiaus mokytojų dalis kasmet augo, todėl jaunesnių nei 50 m. bei vyresnio amžiaus mokytojų skaičiaus santykis mažėjo. Situacija po keleto metų gali dar blogėti, nes jaunesnių nei 29 metų pedagogų dalis kasmet išlieka stabiliai maža: 2021 m. – 2,5 proc., 2025 m. – 2,7 proc.;
.	2021 m. vidutinis Savivaldybės bendrojo ugdymo mokyklų pedagoginių darbuotojų amžius buvo 52,55 metų (šalyje – 50,44 metų), 2024 m. – 53,55 metų (šalyje – 50,78 metų). Per tris metus ir Savivaldybėje, ir Lietuvoje vidutinis mokyklų pedagoginių darbuotojų amžius padidėjo;
.	2025–2026 m. m. Savivaldybės bendrojo ugdymo mokyklose pagrindinėje darbovietėje dirbo 31 (9,5 proc.) mokytojas, kuris yra 65 metų ir vyresnis; 80 (24,4 proc.) mokytojų, kurie yra 60–64 metų. Mokytojų, kurie yra 60 metų ir vyresni, dalis sudaro 33,9 proc.;
.	apklausus Savivaldybės bendrojo ugdymo mokyklas apie mokytojų poreikį per artimiausius 5 metus, nustatyta, kad minėtu laikotarpiu galimai reikės apie 60 naujų mokytojų. Prognozuojama, jog labiausiai reikės matematikos, lietuvių k., pradinio ugdymo, istorijos, biologijos, fizikos, geografijos, chemijos mokytojų, psichologų;
.	atsižvelgiant į pateiktus duomenis galima konstatuoti, kad Savivaldybės bendrojo ugdymo mokyklose dirba aukštos kvalifikacijos mokytojai, mokytojų skaičius kasmet mažėjo, vienai sąlyginei mokytojo pareigybei teko mažas mokinių skaičius, mokytojai amžėjo, nežymiai daugėjo naujai pradėjusių dirbti mokytojų, per artimiausius 5 metus prognozuojamas didelis mokytojų poreikis. 

Eil. Nr. 	Veikla	Vykdytojas	Įgyvendinimo laikas
1	2	3	4
1.	Savivaldybės Švietimo ir sporto skyriui ir Užimtumo tarnybai teikiama informacija apie laisvas mokytojų pareigybes bendrojo ugdymo mokyklose 	Bendrojo ugdymo mokyklų vadovai	Pagal poreikį
2.	Informacija apie laisvą mokytojo pareigybę skelbiama mokyklos ir Savivaldybės interneto svetainėje (gavus informaciją iš bendrojo ugdymo mokyklos vadovo), vadovaujantis Lietuvos Respublikos švietimo, mokslo ir sporto ministro 2011 m. rugsėjo 15 d. įsakymu Nr. V-1680 „Dėl Mokytojų priėmimo ir atleidimo iš darbo tvarkos aprašo patvirtinimo“ patvirtintu Mokytojų priėmimo ir atleidimo iš darbo tvarkos aprašu)	Bendrojo ugdymo mokyklų vadovai, Savivaldybės administracijos Švietimo ir sporto skyrius	Pagal poreikį
3.	Steigiami papildomi pagalbos specialistų ar jų padėjėjų etatai darbui su mokiniais, turinčiais specialiųjų ugdymosi poreikių, neviršijant mokykloms skirtų biudžeto asignavimų	Savivaldybės administracijos Švietimo ir sporto skyrius ir bendrojo ugdymo mokyklų vadovai	Iki kiekvienų einamųjų metų rugsėjo 1 d.		
4.	Nustatomi mokytojų kvalifikacijos tobulinimo poreikiai		Rengiamos Mokytojų kvalifikacijos tobulinimo programos		Savivaldybės Švietimo ir sporto paslaugų centro Suaugusiųjų ir jaunimo neformaliojo ugdymo skyrius	Kiekvienais metais iki sausio 15 d.	Pagal poreikį
5.	Nustatomi mokytojų persikvalifikavimo poreikiai, Savivaldybės administracijos Švietimo, kultūros ir sporto skyriui pateikiami mokytojų, norinčių persikvalifikuoti, sąrašai	Bendrojo ugdymo mokyklų vadovai		Kiekvienais metais iki sausio 15 d.	
6.	Koordinuojamas mokytojų persikvalifikavimas	Savivaldybės administracijos Švietimo ir sporto skyrius	Esant poreikiui
7.	Savivaldybės administracijos Švietimo ir sporto skyriui pateikiami visų privalomųjų mokomųjų dalykų mokytojų, netenkančių pedagoginio darbo krūvio, sąrašai	Bendrojo ugdymo mokyklų vadovai	Kiekvienais metais iki	gegužės 1 d.
8.	Sudaroma (gavus informaciją iš bendrojo ugdymo mokyklų vadovų) mokytojų, netenkančių pedagoginio darbo krūvio, duomenų bazė	Savivaldybės administracijos Švietimo ir sporto skyrius	Kiekvienais metais iki	gegužės 15 d.
9.	Jei mokytojams nepakanka darbo krūvio, atsisakoma mokytojų, dirbančių ne pagrindinėje darbovietėje, jų krūvis perskirstomas kitiems mokytojams	Bendrojo ugdymo mokyklų vadovai	Iki kiekvienų einamųjų metų rugsėjo 1 d.
10.	Tariamasi su socialines garantijas turinčiais mokytojais dėl jų veiklos ne visu darbo krūviu ir tolesnės veiklos perspektyvų	Bendrojo ugdymo mokyklų vadovai	Iki kiekvienų einamųjų metų rugsėjo 1 d.
11.	Vykdomos mokytojų skatinimo priemonės:	rezultatyviai dirbančių mokytojų skatinimas (apdovanojimas piniginėmis premijomis, atminimo dovanomis ir kt.);	pedagogų skatinimas dirbti Savivaldybės ugdymo įstaigose (perkvalifikavimo studijų finansavimas;	pedagogikos studijų finansavimas; vienkartinių išmokų mokėjimas trūkstamos specializacijos pedagogams)	Savivaldybės administracijos Švietimo ir sporto skyrius	Kasmet
12.	Vykdoma naujų, jaunų mokytojų pritraukimo į savivaldybės mokyklas priemonė – Savivaldybės stipendijų skyrimas prioritetinių ir trūkstamų pedagoginių specialybių universitetų studentams	Savivaldybės administracijos Švietimo ir sporto skyrius	Kasmet

